PĀNUI PĀPĀHO

Kai te titiro tētahi Pakirehua Kāwanatanga ki ngā akoranga mai i te urupare whakahaere ohotata ki ngā āhuatanga huarere kino e toru i urupatu i ētahi wāhi o Te Ika-a-Māui i te pane o tēnei tau.

Nā ngā Huripari o Hale rāua ko Gabrielle, me te āwhā nui i Te Tai Tokerau, Tāmaki Makaurau, Waikato me Te Waiariki, i mate ai te tangata, i tūkinotia ai ngā whare me ngā tūāhanga, otirā e hia piriona tāra te uara.

He mea whakahaere e te Kāwana Tianara o mua, a Tā Jerry Mateparae, ka titiro te Pakirehua ki te noho takatūtanga me ngā mahi urupare a ngā kaunihera me te kāwanatanga, ngā hapori, me ngā pakihi i pā kinotia nuitia, ka titiro ki ngā tautoko a ngā kaiurupare Māori, me te whai wāhi o ngā ratonga tūāpapa me ngā rōpū tautoko. Ka tautohu te pakirehua nei i ngā mahi whai hua, me ngā mahi kāore i whai hua, hei whakarite mēnā e rite ana te pūnaha whakahaere ohotata o te motu ki te whakahaere i ngā āhuatanga aituā māori i muri nei.

E ai ki a Tā Jerry Mateparae, e mau tonu ana ki te hirikapo te pānga o ngā huripari o te iwi whānui.

“He pānga kino tō ngā āhuatanga huarere ki te tangata, ngā whānau, ngā pakihi me ngā hapori. I tahuri ā tātou ratonga ohotata ki te urupare i te ohotata, pērā hoki ngā rōpū hapori. Engari i a tātou e ngana tonu ana ki te whakaora ake, me anga tonu te titiro ki te arawātea ki te aromātai i ngā mahi hei whakapai ake?”

“Nā te pikinga o te auautanga me te kino o ngā āhuatanga huarere kino, me noho rite tātou ki ngā āhuatanga i muri nei. Ko te huarahi pai rawa ko te huritao ki ngā mahi o mua, mēnā i noho takatū mātou, me te āhua o te urupare,” nei tāna.

Ka tūhono ake ki a Tā Jerry, a Julie Greene, rātou ko Rangimarie Hunia, ko John Ombler hoki ki te pae. Ka uiui te pae pakirehua i ngā tari me ngā hinonga whaitake i whai wāhi atu ai ki te noho takatūtanga me te urupare, ā, me te hui atu ki ngā rōpū hapori, ngā pakihi, ngā iwi me ngā marae i ngā wāhi i pā kinotia. Ka tīmata ngā whakawhiti kōrero ā-rohe i tēnei wiki ki roto o Te Matau-a-Māui.

E whakahau ana a Tā Jerry kia tuku tāpaetanga te iwi. “Ahakoa mēnā i pā hāngai ki a koe, mēnā rānei he whakaaro ōu e whai hua ake ai te pūnaha whakahaere ohotata, kei te hiahia mātou ki te rongo i tō reo me āu kōrero. E whakahau ana ahau i a koe ki te whakaputa i ō whakaaro.” Ka taea e te katoa te tuku tāpaetanga, mā te hononga Pakirehua kei [www.dia.govt.nz](https://aus01.safelinks.protection.outlook.com/?url=http%3A%2F%2Fwww.dia.govt.nz%2F&data=05%7C01%7CAnita.Balakrishnan%40dia.govt.nz%7C021d53c184f34486538208dba5111e1b%7Cf659ca5cfc474e96b24d14c95df13acb%7C0%7C0%7C638285265155777835%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=3Z0sfNxsBfrz4I4efvzQFXmDD0GZ0K9mr1KWGEwlLOQ%3D&reserved=0). Ka taea te tuku i ngā tāpaetanga mā te īmēra, mā te tomokanga rānei, otirā ka mataora ākuni ki te pae tukutuku.

[MUTUNGA]

Mō ētahi atu mōhiohio, whakapā atu ki: [weatherevents@dia.govt.nz](mailto:weatherevents@dia.govt.nz)